钦定古今图书集成/明伦汇编/氏族典/第341卷 > 刘玑
## 钦定古今图书集成/明伦汇编/氏族典/第341卷 > 刘玑

按《明外史刘玑传》：“玑字用齐，陕西咸宁人。成化十七
年进士。除曲沃知县，历知九江、衡州。正德二年，雍王
祐橒薨，内官黄中护丧，玑供具宿办，中叹为能，称之。
刘瑾召为太仆少卿。明年迁太常卿，进户部侍郎，其
秋遂为尚书。玑治绩可称，为瑾所用，声誉顿衰。然自
以屈节中官，居常郁郁。瑾败，自劾致仕去，家居二十”
馀年卒。